Pětrohród

Pětrohród (rusce Санкт-Петербург/Sankt-Peterburg, 1924–1991 rusce Ленинград/Leningrad) je milionowe město a samostatny federaciski subjekt Ruskeje. Z něhdźe 4,9 milionami wobydlerjow na 1431 km² je wone po wobydlerstwje druhe najwjetše město Ruskeje a štwórte najwjetše Europy. Pětrohród je kulturelne a ekonomiske srjedźišćo kraja a zarjadniske sydło Leningradskeje oblasće, ke kotrejž pak sam njesłuša. Město leži w sewjerozapadźe Ruskeje při rěce Njewa, njedaloko jeje wuliwa do Finskeho zaliwa, něhdźe 650 kilometrow sewjerozapadnje Moskwy a 140 km zdalene wot estiskeje resp. 160 km wot finskeje hranicy. Stawizny Pětrohród załoži so w lěće 1703 wot carja Pětra I. a bě mjez 1712 a 1918 stolica ruskeho carstwa. Twarske pomniki Pětrohrod bě sydło ruskich carow. Město ma twarjenja baroka, klasicizma a historizma. Wažny twarski pomnik w Pětrohrodźe je zběrka wuměłstwa Eremitaža. Wotkaz